cyanic-selkie/wikianc huggingface dataset:
தெற்கு இரயில்வே தலைமையக மருத்துவமனை, சென்னை
மருத்துவமனை இன்று
2014 ஆம் ஆண்டு நிலவரப்படி, சராசரியாக, சுமார் 1,400 வெளி நோயாளிகள் தற்போதுள்ள இரயில்வே மருத்துவமனைக்கு வருகை தருகின்றனர். நாட்டின் 16 இரயில்வே மண்டலங்களில், பெரம்பூரில் உள்ள புதிய மருத்துவமனை நோயாளிகளின் திறன் மற்றும் கிடைக்கும் வசதிகளின் அடிப்படையில் மிகப்பெரிய ரயில்வே மருத்துவமனையாக கூறப்படுகிறது. நோயாளிகளின் திறன் அடிப்படையில் மும்பை மற்றும் கொல்கத்தாவில் உள்ள இரயில் மருத்துவமனைகள் முறையே இரண்டாவது மற்றும் மூன்றாவது இடத்தில் உள்ளன.
2014 ஆம் ஆண்டு நிலவரப்படி, இந்த மருத்துவமனை ஆண்டுக்கு சுமார் 2,500 வடிகுழாய் ஆய்வக நடைமுறைகளையும் 1,000 இதய அறுவை சிகிச்சை முறைகளையும் செய்தது. வடிகுழாய் ஆய்வக நடைமுறைகளில் நான்கில் ஒன்று குழந்தைகளுக்கு இதயங்களில் ஏற்படும் சிக்கலான மருத்துவ கோளாறு மேம்படுத்துதல், இரத்தத் தமனிகள் மற்றும் புற இரத்தக் குழாய் சார்ந்த சிகிச்சை முறைகள் ஆகும்.
புதிய மருத்துவமனை
1,900 மில்லியன் செலவில் ஒரு புதிய ரயில்வே மல்டி ஸ்பெஷாலிட்டி மருத்துவமனை பெரம்பூரில் கட்டப்பட்டு வருகிறது. 2006-07 ஆம் ஆண்டில் இரயில்வே நிதி நிலை அறிவிப்பின் ஒரு பகுதியாக உருவாக்கப்பட்டது, உண்மையான பணிகள் நவம்பர் 2007 இல் இரயில்வே பணிகளின் கீழ் தொடங்கியது. இந்த மருத்துவமனை 14 acre அளவைக் கொண்ட ஒரு வளாகத்தில் கட்டப்பட்டு வருகிறது. ஒரு தனி வெளி-நோயாளி துறை தொகுதி மற்றும் 6 நோயாளி தொகுதிகள் இவற்றில் இருக்கும். இவை கட்டங்களாக கட்டப்படும். இந்த மருத்துவமனையில் 600 படுக்கைகள், 45 மருத்துவ ஆலோசனை அறைகள் மற்றும் 14 அறுவை அரங்கங்கள் (10 பொது மற்றும் 4 பிரத்யேக அறுவை அரங்கங்கள் உட்பட) இருக்கும். இந்த மருத்துவமனையில் 8 மாடிகள் மற்றும் மொத்தம் 576,000 சதுர அடி பரப்பளவு இருக்கும்.
வெளி-நோயாளிகளின் தொகுதிக்கு இரண்டு தளங்கள் உள்ளன. நோயாளிகளின் தொகுதியில் ஒவ்வொரு தளமும் 6,000 சதுர அடி அளவைக் கொண்ட ஐந்து தளங்களைக் கொண்டுள்ளது. புதிய மருத்துவமனையில் இருதயவியல், எலும்பியல், மகளிர் மருத்துவம், பொது மருத்துவம், குழந்தை மருத்துவம் மற்றும் இதயம் மற்றும் மார்பு அல்லது நுரையீரல் தொடர்பான நிபுணர்களும் உள்ளனர்.
புஞ்சை நற்றுணையப்பர் கோயில்
புஞ்சை நற்றுணையப்பர் கோயில் தேவாரப் பாடல் பெற்ற தலங்களில் காவிரி தென்கரைத் தலங்களில் ஒன்றாகும்.
அமைவிடம்
இத்தலம் நாகை மாவட்டம் தரங்கம்பாடி தாலுக்காவில் உள்ளது. பொன்செய் கிராமத்தில் இக்கோயில் அமைந்துள்ளது. முன்னொரு காலத்தில் சோழர்கள் ஆண்ட தஞ்சை தரணியின் ஒரு பகுதியாகும்.
பெயர் காரணம்
சோழப் பேரரசனான ராஜேந்திர சோழன், தந்தை ராஜராஜனின் ராஜராஜேச்சுரம் என்னும் தஞ்சை பிரகதீஸ்வரம் போன்ற கங்கை கொண்ட சோழீச்சுரத்தை, அரிய சிற்ப நுணுக்கங்களோடு படைத்தான். அதோடு இன்றைய மலேசிய நாட்டிலுள்ள பண்டைய ‘கெடா’ என்ற நகரத்தை வென்றதன் நினைவாக ‘கடாரங்கொண்ட சோழீச்சுரம்’ என்ற ஊரையும் சோழ நாட்டினில் உருவாக்கினான். இதனால் மாமன்னன் ராஜேந்திர சோழனுக்கு ‘பூர்வதேசமும் கடாரமும் கொண்ட கோப்பரகேசரி வர்மன்’ என்னும் சிறப்புப் பட்டமும் வழங்கப் பெற்றது. கடாரங்கொண்டான் என்பதே மருவி கிடாரங் கொண்டான் ஆகிவிட்டது.
வேறு காரணங்கள்
<Poem>கடல்வரை யோதமல்கு கழிகானல் பானல் கமழ்காழி யென்று கருதப் படுபொரு ளாறுநாலும் உளதாக வைத்த பதியான ஞான முனிவன் இடுபறை யொன்றவத்தர் பியன்மே லிருந்தின் இசையா லுரைத்த பனுவல் நடுவிரு ளாடுமெந்தை நனிபள்ளி யுள்க வினை கெடுதலாணை நமதே
பொழிப்புரை :
கடல் எல்லையில் உள்ள வெள்ளம் மிக்க கழிகளையும் சோலைகளையும் உடையதாய்க் குவளைமலரின் மணம் கமழும் காழி என்று கருதப்படும் பதியின்கண் நால்வேத, ஆறங்கங் களை அறிந்துணர்ந்தவனாய்த் தோன்றிய ஞானமுனிவன் தந்தையார் தோள்மேல் இருந்து இன்னிசையோடு உரைத்த இப்பதிகத்தை ஓதிப் பறை ஓசையோடு நள்ளிருளில் நடனமாடும் எந்தை நனிபள்ளியை உள்க வினைகள் கெடும் என்பது நமது ஆணையாகும்.
நற்றுணையப்பர் ஆலயம்
மூலவர் நற்றுணையப்பர் என்று அழைக்கப்படுகிறார். மனதில் உள்ள பயம் நீக்கி நல்வழிக்கு துணையாய் நிற்பவர் என்பதால் இவ்வாறு அழைக்கப்படுகிறார். இறைவியர்களாக மலையான் மடந்தை மற்றும் பர்வத புத்திரி ஆகியோர் அருள் பாளிக்கின்றனர். இங்குள்ள தீர்த்தம் சொர்ண தீர்த்தம் என்று வழங்கப்படுகிறது.
சைவ திருமுறைகளிள் திருநனிபள்ளி ஈஸ்வரனை நோக்கி திருஞானசம்பந்தர்,அப்பர்,சுந்தரர் உள்ளிட்டோர்களால் பாடபெற்ற தேவார பாடல்கள் பன்னிரு திருமுறைகள் நூலில் தொகுக்கப்பட்டுள்ளது. தேவார பாடல்கள் இடம்பெற்ற திருத்தலங்களில் நனிபள்ளியும் இன்றியமையாத ஒன்றாகும்
சம்பந்தர் -காரைகள் கூகைமுல்லை.
திருநாவுக்கரசு நாயனார்  -முற்றுணை யாயினானை இது போன்று 9 திருமுறை தேவாரப் பாடல்கள் திருநனிபள்ளி ஈஸ்வரனை நோக்கி அப்பர் அவர்களால் அருளப்பட்ட நான்காம் திருமுறையில் 70 வது பதிகமாக பாடப்பட்டுள்ளது.
சுந்தரர் -ஆதியன் ஆதிரையன். முதலிய பாடல்கள் திருநனிப்பள்ளியான இத்தலத்தில் சுந்தரர் அவர்கள் அருளிய ஏழாம் திருமுறையில் 97வது பதிகத்தில் 10 பாடல்கள் பாடப்பெற்றுள்ளது.
அமைப்பு
கிழக்கு நோக்கி அமைந்துள்ள, ராஜகோபுரம் இல்லாத, கோயில். விநாயகர், பலிபீடம், நந்தி மண்டபத்தை அடுத்துள்ள வாயிலைக் கடந்து உள்ளே செல்லும்போது வலப்புறத்தில் மேற்கு நோக்கிய நிலையில் மலையான்மடந்தை அம்மன் சன்னதி உள்ளது. மூலவர் சன்னதிக்கு முன்பாக இடப்புறம் பருதவராஜபுத்திரி சன்னதி உள்ளது. உள்ளே கருவறையில் மூலவர் நற்றுணை ஈஸ்வரர் உள்ளார். மூலவர் சன்னதிக்கு முன் இருபுறங்களிலும் துவாரபாலகர்கள் உள்ளனர். மூலவர் கோஷ்டத்தில் அகத்தியர், விநாயகர், தட்சிணாமூர்த்தி, லிங்கோத்பவர், பிரம்மா, துர்க்கை ஆகியோர் உள்ளனர். திருச்சுற்றில் கல்யாணசுந்தரேஸ்வரர் சன்னதி, விநாயகர் சன்னதி, வள்ளி தெய்வானையுடன் கூடிய சுப்பிரமணியர் சன்னதி, சண்டிகேஸ்வரர் சன்னதி ஆகிய சன்னதிகள் உள்ளன. அகத்தியருக்கு இறைவன் திருமணக்கோலம் காட்டிய தலம். புள்ளமங்கை கோயிலில் உள்ளது போல கருவறையைச் சுற்றி மிகச்சிறிய சிற்பங்களைக் கொண்ட பெருமையுடையது இக்கோயிலாகும்.
அடையும் வழி
மயிலாடுதுறையிலிருந்து 13கிமீ தொலைவில் உள்ளது. பூம்புகார்,திருவெண்காடு,பெருந்தோட்டம்,மங்கைமடம் உள்ளிட்ட பகுதிகளுக்கு செல்லும் பேருந்துகள் வழியாக அடையலாம்.
நுட்பமான சிற்பங்கள் படத்தொகுப்பு
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:தேவாரம் பாடல் பெற்ற சிவன் கோயில்கள்
கொல்லப்பட்டி
கொல்லப்பட்டி (Gollapatti) என்ற பெயரில் உள்ள ஊர்கள்:
திட்டக்குடி (சட்டமன்றத் தொகுதி)
திட்டக்குடி (தனி), கடலூர் மாவட்டத்தின் ஒரு சட்டமன்றத் தொகுதியாகும். இது மங்களூர் (சட்டமன்றத் தொகுதி)யாக இருந்தது. 2011 ஆம் ஆண்டில் தொகுதி மறுசீரமைப்பின் போது நீீீக்கப்பட்டது, பிறகு திட்டக்குடி மற்றும் நெய்வேலி என இரு தொகுதிகளாக பிரிக்கப்பட்டது.
தொகுதியில் அடங்கியுள்ள பகுதிகள்
திட்டக்குடி தாலுக்கா
வாக்காளர் எண்ணிக்கை
2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
மேற்கோள்கள்
பகுப்பு:கடலூர் மாவட்டம் பகுப்பு:தமிழ்நாடு சட்டமன்றத் தொகுதிகள்
2013 பாஸ்டன் மாரத்தான் குண்டுவெடிப்புக்கள்
2013 பாஸ்டன் மாரத்தான் குண்டுவெடிப்புக்கள் ஏப்ரல் 15, 2013 அன்று பாசுடன் மாரத்தானின் போது பிற்பகல் கி.நே.வ நேரம் 2.50க்கு (18:50 ஒ.அ.நே) போட்டி நிறைவுக்கோட்டிற்கு அண்மையிலுள்ள கோப்லி சதுக்கத்தில் உள்ள போயில்சுடன் சாலையில் இரண்டு வெடிகுண்டுகள் வெடித்த நிகழ்வைக் குறிப்பதாகும். இந்த குண்டுவெடிப்புக்களில் 3 நபர்கள் உயிரிழந்தனர்;மற்றும் குறைந்தது 144 நபர்கள் காயமுற்றனர். இது ஒரு விபத்தா அல்லது இதனை விளைவித்தவர்கள் யாரென்று அறியப்படவில்லை.
வெடிப்புக்கள் நிகழ்ந்த இடத்தில் இருந்தவர்களின் கூற்றுப்படி இரு வெடிப்புக்களும் ஒன்று நிகழ்ந்த "சில வினாடிகளிலேயே" மற்றதும் நிகழ்ந்துள்ளது. நிறைவுக்கோட்டிற்கு அண்மையில் பிடிக்கப்பட்ட ஒளிதக்காட்சியில் இரு வெடிப்புக்களும் 20 வினாடிகள் இடைவெளியில் நடந்துள்ளதாக காட்டுகின்றன.
மாரத்தானின் வாகையாளர்கள் நிறைவுக் கோட்டை தாண்டி இரண்டுமணி நேரம் ஆனபோதும் பெரும்பாலான பிற பங்கேற்பாளர்கள் அப்போதுதான் அவ்விடத்தை அண்மித்துக் கொண்டிருந்தனர். இவர்கள் நிறைவுக்கோட்டிலிருந்து வேறுபுறம் செல்ல திருப்பி விடப்பட்டனர்.
நிகழ்வின் பாதிப்பாக பாசுடன் லோகன் பன்னாட்டு வானூர்தி நிலையத்திலிருந்து புறப்படவிருந்த அனைத்து பயணச்சேவைகளும் இரண்டு மணி நேரத்திற்கு நிறுத்தப்பட்டன. மாசச்சூசெட்சு வளைகுடா போக்குவரத்து ஆணையமும் தனது சேவைகளை நிறுத்தி வைத்திருந்தது.
இந்த வெடிப்புக்களைத் தொடர்ந்து நியூயார்க் நகரத்தில் பாதுகாப்பு ஏற்பாடுகள் வலுப்படுத்தப்பட்டுள்ளன. தீவிரவாதத்திற்கு எதிரான வண்டிகள் நகரத்தின் மையப்பகுதிகளுக்கு அனுப்பப்பட்டுள்ளன. வாசிங்டன், டி. சி.யிலும் பாதுகாப்பு வலுப்படுத்தப்பட்டு பகுதியளவில் வெள்ளை மாளிகையும் காலி செய்யப்பட்டது.
இது நிகழ்ந்த பல மணி நேரங்களுக்குப் பிறகு அமெரிக்கக் குடியரசுத் தலைவர் பராக் ஒபாமா, நாட்டு மக்களுக்கு உரையாற்றினார். இந்த தாக்குதல்களை நடத்தியவர்கள் யாரெனத் தெரியவில்லை எனவும் அரசு  "இதன் அடிமட்டத்தை ஆழ்ந்தெடுக்கும்" எனவும் கூறினார்.
இதனை கூட்டாட்சி புலன்விசாரணை அமைப்பு ஓர் தீவிரவாத தாக்குதலாக கருதி புலனாய்வு செய்வதாக அறிவித்துள்ளது.
ஐயத்துக்குரியவர்கள்
பாசுடனில் குடியிருக்கும் செச்சினியாவை சேர்ந்த சகோதரர்கள் இருவர் இதில் தொடர்புபட்டிருக்கலாம் என பாசுடன் காவல்துறை ஐயமுற்றது. அவர்களை கைது பண்ண முயலும் போது 26 வயதுடைய மூத்தவர் டாமர்லான் சார்னே (Tamerlan Tsarnaev) காவல்துறையினருடன் நடந்த மோதலில் கொல்லப்பட்டார். 19 வயதுடைய தம்பி சோகார் சார்னே (Dzhokhar Tsarnaev) 2013, ஏப்ரல் 19 அன்று கைதாகாமல் உள்ளார். இவர்களின் மாமா அமெரிக்காவின் மேரிலாந்து மாநிலத்தில் வசிக்கிறார். அவர் சோகார் சார்னேவை சரண்டையும்படி தொலைக்காட்சி வழியாக கோரியுள்ளார். . பிடிபடாமல் உள்ள சோகார் சார்னேவை பிடிப்பதற்காகவும் அவரால் நகரமக்களுக்கு ஆபத்து நேராமல் இருப்பதற்காகவும் நகரின் அனைத்து பொது போக்குவரத்து வண்டிகளையும் ஓடாமல் இருக்கவும் பல்கலைக்கழகங்கள் திறக்காமல் இருக்கவும் ஆளுனர் பேட்ரிக் கட்டளை பிறப்பித்தார். பாசுடன் நகரம் மூடப்பட்ட நிலையில் ஏப்ரல் 19 மாலையில் சாகார் சார்னேயும் பிடிபட்டு அரசுக் காவலில் வைக்கப்பட்டுள்ளார்.
வெளி இணைப்புகள்
பகுப்பு:2013 நிகழ்வுகள் பகுப்பு:அமெரிக்காவில் தீவிரவாதத் தாக்குதல்கள்
மீன்பிடி தடைக்காலம்
மீன்பிடி தடைக்காலம் என்பது கடலில்   மீன்களின்  இனப்பெருக்கத்துக்காக சில நாட்கள் அல்லது மாதங்கள் ஆழ்கடலில் மீன்பிடிக்க அரசு விதித்துள்ள தடைக்காலத்தை குறிப்பதாகும்.
மீன்களின் இனப்பெருக்க காலம்
கோடை காலங்களில் மீன்களின் இனப்பெருக்கம் அதிகம் நடைபெறும். இக்காலங்களில் மீன்கள் கடலுக்கு அடியில் உள்ள பாறைகளில் முட்டையிட்டு குஞ்சுகள் பொரிக்கும். விசைப்படகுகள் ஆழ்கடலில் மீன்பிடிக்கச் செல்லும் போது படகுகள் மற்றும் வலைகளில் அடிப்பட்டு மீன் குஞ்சுகள் அழியும் நிலை உள்ளது, எனவே இக்காலங்களில் கடலில் மீன்பிடிக்க அரசு தடை விதித்துள்ளது.
மேற்கோள்கள்
பகுப்பு:மீன் குடும்பங்கள்
கருணாகரன் (நடிகர்)
கருணாகரன் ஓர் இந்தியத் திரைப்பட நடிகர் ஆவார். தமிழ்த் திரைப்படங்களில் பலதரப்பட்ட வேடங்களில் நடித்து வருகிறார். சூது கவ்வும் திரைப்படத்தில் அருமை பிரகாசம் என்ற வேடத்தில் நடித்தார். தொடர்ந்து ஜிகர்தண்டா, யாமிருக்கப் பயமே உள்ளிட்ட திரைப்படங்களில் நடித்துள்ளார். சுந்தர் சி.யின் கலகலப்பு திரைப்படத்தில் அறிமுகமான இவர் ரசினிகாந்தின் லிங்கா உள்ளிட்ட 25க்கு‌ம் மேற்பட்ட படங்களில் நடித்துள்ளார்.
வெளியிணைப்புகள்
பகுப்பு:வாழும் நபர்கள் பகுப்பு:தமிழ்த் திரைப்பட நடிகர்கள் பகுப்பு:தமிழ் நகைச்சுவை நடிகர்கள் பகுப்பு:1981 பிறப்புகள் பகுப்பு:சென்னை நடிகர்கள்
மக்கள் செயல் கட்சி
மக்கள் செயல் கட்சி (People's Action Party) என்பது சிங்கப்பூர் அரசியல் கட்சி ஆகும். இக் கட்சி 1959 ஆம் ஆண்டு முதல் ஆட்சி நடத்தி வருகிறது. சிங்கப்பூரின் முதல் பிரதமர் லீ குவான் யூ இந்த கட்சின் நிறுவனர்களுள் ஒருவர் ஆவார். தற்போதைய சிங்கப்பூர் பிரதமர் லீ சியன் லூங் இக் கட்சியின் செயலாளர் ஆவார்.
மேற்கோள்கள்
பகுப்பு:சிங்கப்பூர் அரசியல் கட்சிகள்
டேவின் ஜொகானஸ் மலான்
டேவின் ஜொகானஸ் மலான் (Dawid Johannes Malan, பிறப்பு: செப்டம்பர் 29 1956), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1978-1982 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டேவின் ஜொகானஸ் மலான்- கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1956 பிறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:1987 பிறப்புகள் பகுப்பு:வாழும் நபர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
பின்காலனித்துவத் திறனாய்வு
பின்காலனித்துவத் திறனாய்வு என்பது பின்காலனித்துவக் கோட்பாடுகளின் அடிப்படையிலான திறனாய்வு ஆகும். இது, "பண்பாட்டு ஆய்வு" என்பதனுள் அடங்குவது. பெரும்பாலும் ஐரோப்பியக் காலனி ஆதிக்க நாடுகளின் கட்டுப்பாட்டுக்குள் இருந்த நாடுகளையும், பண்பாடுகளையும் சேர்ந்த இலக்கியங்களை இது ஆராய்கிறது. காலனி ஆதிக்கத்துக்கு உட்பட்ட மக்கள் தொடர்பில் காலனி ஆதிக்க நாடுகளைச் சேர்ந்த படைப்பாளிகள் எழுதிய ஆக்கங்களையும் இந்த ஆய்வு உள்ளடக்கும்.
அதிகாரம், பொருளாதாரம், அரசியல், சமயம், பண்பாடு என்பவை தொடர்பான பிரச்சினைகளையும், இவை எவ்வாறு காலனித்துவ ஆதிக்கத்தின் கீழ் தொழிற்படுகின்றன என்பது குறித்தும் பின்காலனித்துவத் திறனாய்வின் கீழ் ஆய்வு செய்யப்படுகிறது. மேல் நாட்டு இலக்கியங்களும், மேல் நாட்டு வரலாறுகளும் அறிவை உருவாக்கும் முதன்மைச் சாதனங்களாகக் கருதப்படுவதைப் பின்காலனித்துவத் திறனாய்வு கேள்விக்கு உள்ளாக்குகிறது. முதலாம் உலகம், இரண்டாம் உலகம், மூன்றாம் உலகம், நான்காம் உலகம் போன்ற சொற் பயன்பாடுகள் மேலை நாடுகளின் முதன்மை இடத்தை வலுவூட்டிக் கொள்வதற்கானவை என இது விமர்சிக்கிறது.
இவற்றையும் பார்க்கவும்
பகுப்பு:திறனாய்வு
வில் மருத்துவமுறை
வில் மருத்துவமுறை (Arc therapy ) ; கதிர் மருத்துவ முறையில் இதுவும் ஒரு முறையாகும். பொதுவாக புற்று நோய் திசுக்களை நோக்கி ஒன்றோ அல்லது அதற்கு மேற்பட்ட புலங்களோ ஒரே புள்ளியில் விழுமாறு பல நிலைத்த (Stationary field ) புலங்களுடன் மருத்துவம் மேற்கொள்ளப்படுகிறது. இது நிலைப் புல மருத்துவமுறை எனப்படும்.மிகவும் நுட்பமான எக்சு கதிர் கருவிகளும் ஐசோடோப்பு கருவிகளும் இப்போது புற்றுநோய் சிகிச்சைக்காக பயன்படுத்தப் படுகின்றன. இக்கருவிகளில் கதிர்மூலம் புற்றுநோய் திசுவினைச் சுற்றி வருமாறு அமைக்கப்பட்டு இருக்கிறது. ஆனால் எப்படி சுழற்றினாலும் புலத்தின் மையக்கோடு எப்போதும் புற்றுநோய் திசுக்களின் வழியாகவே செல்லும். இப்படிப் பட்ட மருத்துவமுறை (Rotation therapy) சுழல் மருத்துவமுறை எனப்படும். அதன்னியில் புலமையக்கோடு வட்டத்தில் ஒரு குறிப்பிட்ட வில்லில் அங்கும் இங்கும் அசையுமாறும் மருத்துவம் செய்யப்படுமதுண்டு.இம்முறைக்கு வில் சிகிச்சை முறை என்று பெயர். இப்படிப்பட்ட முறையினால் உடலின் புறத்தோல் அதிக கதிர்வீச்சினைப் பெறுவதிலிருந்து தவிர்க்கப்படுகிறது. சில சிறப்பு உறுப்புகள் அதிக கதிர்வீச்சிலிருந்து காப்பாற்றப் படவும்முடியும்.
நோவு விறைப்பு
நோவு விறைப்பு அல்லது நோவு குறிவிறைப்பு (priapism) என்பது காமத் தூண்டலேதுமின்றி உண்டாகும் மோசமான, வலியுடன் கூடிய, ஆண்குறி அல்லது பெண்குறி விறைப்பாகும். விறைத்தக் குறியானது மணிக்கணக்கில் அவ்வாறே இருக்கும். இது ஒரு மருத்துவ உடன்தீர்வுக்கான (அவசர) நிலை ஆகும்.
வில் மருத்துவமுறை
பகுப்பு:கதிர் மருத்துவம்
நோவு விறைப்பு
பின்விளைவுகள்
நெடு‌நேரம் ஆண்குறி விறைத்த நிலையிலேயே இருப்பதால் அதற்கான இரத்த ஓட்டம் தடைபடும். குருதிக்கட்டிகள் ஆண்குறியின் இரத்தக்குழாய்களில் தங்கி விட வாய்ப்புண்டு. இது பின்னாளில் ஆண்குறி விறைப்பைப் பாதித்து ஆண்மையிழப்பை உண்டு செய்யலாம். நீண்ட நேரம் இரத்த ஓட்டம் இல்லையேல் ஆண்குறி அழுகி ஆண்குறியை அகற்ற வேண்டிய அவசிய நிலை உருவாகலாம்.
மருத்துவம்
சற்றும் தாமதமின்றி உடனடியாக மருத்துவ உதவி நாடப்பட வேண்டும். சிக்கிள் செல் அல்லது அரிவாள் செல் நோயர்களில் முதலில் பரிமா்றறுக் குருதியேற்றம் தான் செய்யப்பட வேண்டும். மற்ற நிலைகளில் அறுவைசிகிச்சை செய்யப்பட வேண்டியிருக்கலாம்.
பகுப்பு:பாலியல் பகுப்பு:மருத்துவ நெருக்கடிகள்
இருப்பாளி பொன் காளியம்மன் கோயில்
இருப்பாளி பொன் காளியம்மன் கோயில் தமிழ்நாட்டில் சேலம் மாவட்டம், இருப்பாளி என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆவணி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஹாங்காங் பங்குச் சந்தை
ஹாங்காங் பங்குச் சந்தை (Hong Kong Stock Exchange) ஹாங்காங்கில் அமைந்துள்ளது. இது ஆசியாவில் டோக்கியோ பங்குச் சந்தை மற்றும் ஷாங்காய் பங்குச் சந்தைகளுக்கு அடுத்த பெரிய பங்குச் சந்தையாகும். மேலும் இதுவே உலகின் ஐந்தாவது பெரிய பங்குச் சந்தை.
மேற்கோள்கள்
பகுப்பு:பங்குச் சந்தை பகுப்பு:ஹொங்கொங் பொருளாதாரம்
கண்ணூர் வட்டம்
கேரளத்தின் கண்ணூர் மாவட்டத்தில் கண்ணூர் வட்டம் உள்ளது. இது கண்ணூர், எடக்காடு ஆகிய மண்டலங்களை உள்ளடக்கியது. .
கண்ணூர் மண்டலம்
அழீக்கோடு, சிறக்கல்,  பள்ளிக்குன்னு,  பூழாதி,  வளபட்டணம், பாப்பினிச்சேரி ஆகிய 6 ஊராட்சிகள் கண்ணூர் மண்டலத்திற்கு உட்பட்டவை.
எடக்காடு மண்டலம்
எடக்காடு மண்டலத்தில் எடக்காடு,  அஞ்சரக்கண்டி,  சேலோறை,  செம்பிலோடு,  எளயாவூர்,  கடம்பூர்,  முண்டேரி,  முழப்பிலங்காடு,  பெரளசேரி ஆகிய ஊராட்சிகள் உள்ளன.
சான்றுகள்
பகுப்பு:கண்ணூர் மாவட்டம்
இட்டெர்பியம்(III) சல்பைடு
இட்டெர்பியம்(III) சல்பைடு (Ytterbium(III) sulfide) Yb2S3 என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இட்டெர்பியமும் கந்தகமும் சேர்ந்து இந்த இருமச்சேர்மம் உருவாகிறது.
தயாரிப்பு
மந்த வாயுச் சூழலில் தூயநிலை இட்டெர்பியமும் கந்தகமும் 450 முதல் 800 பாகை செல்சியசு வெப்பநிலையில் வினைபுரிவதால் இட்டெர்பியம்(III) சல்பைடு உருவாகிறது
ஐதரசன் சல்பைடு வாயுவை சூடான இட்டெர்பியம்(III) ஆக்சைடு மீது செலுத்தி வினைபுரியச் செய்தாலும் இட்டெர்பியம்(III) சல்பைடு கிடைக்கிறது.
இயற்பியல் பண்புகள்
சாய்சதுரச் சமச்சீரில் a = 0.678 நானோமீட்டர், b = 0.995 நானோமீட்டர், c = 0.361 நானோமீட்டர் என்ற செல் அளவுருக்களுடன் மஞ்சள் நிறத்தில் இட்டெர்பியம்(III) சல்பைடு படிகமாகிறது.
பயன்கள்
இட்டெர்பியம்(III) சல்பைடு மட்பாண்டங்கள் உற்பத்தியிலும் ஒரு வினையூக்கியாகவும் பயன்படுத்தப்படுகிறது.
மேற்கோள்கள்
பகுப்பு:இட்டெர்பியம் சேர்மங்கள் பகுப்பு:சல்பைடுகள்
ஒன்று இரண்டாகப் பிரிதல்
ஒன்று இரண்டாகப் பிரிதல் அல்லது பிளவுறல் (One Divides into Two) முரண்பாடு (一分为二) என்பது 1964 இல் சீனாவில் நடந்த ஓரமைப்பின் அல்லது நிகழ்வின் முரண்பாட்டின் இயல்பு குறித்த கருத்தியல் விவாதமாகும். இந்தக் கருத்துப்படிம்ம் அல்லது எண்ணக்கரு இலெனினின் மெய்யியல் குறிப்பேடுகள் நூலில் முதலில் குறிப்பிடப்படுவதாகும்.. யாங் சியான்ழேன் எனும் சீன மெயியலாளர் இரண்டு ஒன்றாக இணைதல் எனும் எண்ணக்கருவை உருவாக்கி, இது தான் இணைமுரணியலின் அல்லது இயங்கியலின் முதன்மையான விதி என்றார்.. இதை மாவோயியர்கள் ஈசாப்பியப் பொருளில் விளக்கி, முதலாளியம் சமவுடைமையுடன் ஒருங்கலாம் என வாதிடலாயினர். யாங் மீது முதலில் எதிர்ப்புக் கணையை வீசியவர் ஐ. சிக்கி ஆவார். இவ்வெதிர்ப்பில் இவருடன் மாவோவும் இணைந்துகொண்டார். மேலும் வாங் உருவோழ்சூயியும் இவ்வெதிர்ப்பில் பங்களித்தார்.. எனினும் 1976 க்குப் பின்னர் யாங் மீளவேற்கப்பட்டதோடு இரண்டு ஒன்றாக இணைதல் கருத்துப்படிமமும் ஏற்கப்பட்டது.
இந்தச் சொற்றொடர்/எண்ணக்கரு மெய்யியல் குறிப்பேடுகள் எனும் நூலில் இலெனின் உருவாக்கிய எண்ணவோட்டத்தில் இருந்து பெற்றதாகும். “தனி முழுமை பிளவுறலும் அதன் பிளவுற்ற முரண்பகுதிகளை அறிந்திடலும் தான் இணைமுரணியலின் சாரமாகும்.”
வெளி இணைப்புகள்
பகுப்பு:மாவோவியம் பகுப்பு:சீன மெய்யியல் பகுப்பு:மெய்யியல் கோட்பாடுகள்
வடபூண்டிபட்டு ஊராட்சி
வடபூண்டிபட்டு ஊராட்சி (Vadapoondipattu Gram Panchayat), தமிழ்நாட்டின் திருவண்ணாமலை மாவட்டத்தில் உள்ள செய்யார் வட்டாரத்தில் அமைந்துள்ளது. இந்த ஊராட்சி, செய்யார் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 920 ஆகும். இவர்களில் பெண்கள் 463 பேரும் ஆண்கள் 457 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அன்பே உன்வசம்
அன்பே உன் வசம் (Anbe Un Vasam) என்பது 2003 ஆம் ஆண்டு வெளியான இந்தியத் தமிழ் நாடகத் திரைப்படமாகும். ஆர். பாலு இயக்கிய இந்தப் படத்தில் புதுமுகம் அஷ்வின், ரதி ஆறுமுகம் மற்றும் புதுமுகம் யோகன் ஆகியோர் முக்கிய வேடங்களில் நடித்துள்ளனர். மேலும் கருணாஸ், ரகுவரன், மீரா கிருஷ்ணன், பல்லவி, வினு சக்ரவர்த்தி, பாண்டு, மதன் பாப், மனோபாலா ஆகியோர் துணை வேடங்களில் நடித்துள்ளனர். அழகன் தமிழ்மணி தயாரிப்பில் உருவான இந்த படத்திற்கு, தினா இசையமைத்தார். இப்படம் 2003 திசம்பர் 5 அன்று வெளியானது.
உதகையைச் சேர்ந்த அஷ்வின் (அஷ்வின்), இறுதியாண்டில் கல்லூரியில் சேர சென்னை செல்கிறான். மிக இனிய ஆரம்ப சந்திப்புக்குப் பிறகு, அஷ்வின் தனது கல்லூரித் தோழியான பாரதியை ( ரதி ஆறுமுகம் ) மெல்ல காதலிக்கத் துவங்குகிறான். அவள் அவனுடைய உண்மையான காதலைப் புரிந்துகொண்டு அவன் காதலை ஏற்றுக் கொள்கிறாள். படிப்பை முடித்த பிறகு, அவர்கள் ஒரு கோவிலில் சந்திக்கிறார்கள். அஸ்வின் அவர்களுள் பிரிவு ஏற்படுமோ என்று அஞ்சி, பாரதியை உடனே பதிவுத் திருமணம் செய்து கொள்ளவேண்டும் என்கிறான். ஆனால் வாழ்வின் நடைமுறைகளை உணர்ந்த பெண்ணான பாரதிக்கு வேறு திட்டங்கள் உள்ளன. அஷ்வினுக்கு வேலை கிடைக்க வேண்டும் என்று அவள் விரும்புகிறாள். பின்னர் அவள் அவளுடைய குடும்பத்தினரின் சம்மதத்துடன் அவனை திருமணம் செய்து கொள்ளவேண்டும் என்று விரும்புகிறாள். அஸ்வினால் அவளை நம்ப முடியவில்லை. ஏனென்றால் கல்லூரி காலத்தில் பல காதலர்கள் பிரிந்து விடுவதைக் கண்டுள்ளான். அவனால் புண்படுத்தப்பட்ட பாரதி அவனைத் திட்டிவிட்டு புண்பட்ட மனதுடன் சென்றுவிடுகிறாள். அஷ்வின் ஊட்டிக்குச் செல்கிறான். அதே நேரத்தில் பாரதியும் அவரது குடும்பமும் கோயம்புத்தூருக்கு இடம் பெயர்கிறது.
இரண்டு வருடங்களுக்குப் பிறகு, முன்னாள் மாணவர்கள் சந்திப்பில், அஷ்வின் பாரதியையும், அவளின் குடும்ப நண்பரான அசோக்கையும் (யோகன்) சந்திக்கிறான். விரைவில் பாரதியை தான் திருமணம் செய்து கொள்வதாக அஷ்வினிடம் அசோக் கூறுகிறான். அன்று மாலை, அஷ்வினிடம் பாரதி தனக்கு அவன் கூறியது பற்றி தெரியாது என்று கூறுகிறாள். அவள் அவனை திருமணம் செய்து கொள்வதாக சத்தியம் செய்துவிட்டு, அவனைவிட்டு பிரிந்து சென்றதற்காக அவனிடம் மன்னிப்பு கேட்கிறாள். அவள் வீட்டிற்கு வந்தபோது, அவளுடைய பெற்றோர் அவளுக்கு ஒரு மாப்பிள்ளையை பார்த்துள்ளதாக கூறுகின்றனர். அசோக் அவளின் திருமணம் பற்றி அவள் பெற்றோரை சமாதானப்படுத்துகிறான். அதன்பிறகு, அஷ்வின் குன்னூரில் அரசு வேலையில் இணைகிறான். அஷ்வினும் பாரதியும் ஒருவருக்கொருவர் தொடர்பு கொள்ள முயல்கின்றனர். இதனால், பாரதி அவனது பணியிடத்திற்கு செல்ல முடிவு செய்கிறாள். அவள் குன்னூருக்கு வரும்போது, பலத்த மழை பெய்கிறது. அதனால் நிலச்சரிவுகள் ஏற்படுகின்றன. நிலச்சரவினால் அது சரிந்துவந்த பகுதியில் உள்ள அனைத்தையும் அழித்து செல்கிறது. அஸ்வினின் அலுவலகம் பாரதியின் கண் முன்னே சரிகிறது. அந்த அதிர்ச்சியில், அவள் இறந்துவிடுகிறாள். பல மணிநேரங்களுக்குப் பிறகு, மீட்புப் பணியாளர்கள் பாரதியையும், அஷ்வினையும் கண்டுபிடிக்கின்றனர். அஷ்வின் உயிர் பிழைக்கிறான். ஆனால் பாரதி காயங்களால் இறந்துவிடுகிறாள்.
தயாரிப்பு
காலமெல்லாம் காதல் வாழ்க (1997) மற்றும் உன்னுடன் (1998) போன்ற காதல் படங்களை இயக்கிய ஆர். பாலு, அன்பே உன் வசம் படத்தில் அஸ்வின் என்ற புது முகத்தை அறிமுகப்படுத்தினார். திரைப்படங்களுக்கு வருவதற்கு முன்பு, அஸ்வின் திரைப்படக் கல்லூரியில் நடிப்பைத் தவிர திரைப்பட நடனம் மற்றும் சண்டைப் பயிற்சி போன்றவற்றை கற்றுக்கொண்டார். ரதி ஆறுமுகம் நாயகி கதாபாத்திரத்தில் நடிக்க ஒப்பந்தமானார். அதே நேரத்தில் தயாரிப்பாளரின் மகன் இரண்டாவது கதாநாயகனாக அறிமுகப்படுத்தப்பட்டார். படத்தின் இசைக்காக தினா ஒப்பந்தம் செய்யப்பட்டார். ஒளிப்பதிவுக்கு அப்துல் ரகுமானின் தேர்வு செய்யப்பட்டார். மொரிஷியஸில் இரண்டு பாடல்கள் படமாக்கப்பட்டன. இதுபற்றி குறிப்பிட்ட திரைப்பட தயாரிப்பாளர், "மொரீசியஸ் அரசாங்கத்திடமிருந்து எங்களுக்கு முழு காவல் துறை பாதுகாப்பு வழங்கப்பட்டது. மேலும் மொரிசியசின் திரைப்பட மேம்பாட்டுக் கழகம் தங்களுக்கு மிகவும் உதவியாக இருந்தது" என்று கூறினார்.
திரைப்பட பாடல் இசை மற்றும் பின்னணி இசை போன்றவற்றை திரைப்பட இசையமைப்பாளர் தினா அமைத்தார்.
குறிப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2003 தமிழ்த் திரைப்படங்கள் பகுப்பு:ரகுவரன் நடித்த திரைப்படங்கள் பகுப்பு:வினு சக்ரவர்த்தி நடித்த தமிழ்த் திரைப்படங்கள் பகுப்பு:மனோபாலா நடித்த திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள்
ஹாங் காங் தேசிய துடுப்பாட்ட அணி தலைவர்கள் பட்டியல்
ஹாங் காங் துடுப்பாட்ட அணியின் தலைவராக இருந்தவர்களின் பட்டியல் இது. இதில் ஐசிசி டிராபி மற்றும் ஹாங் காங்கின் ஒரு நாள் போட்டி அணி ஆகியவற்றின் தலைவர்கள் இதில் அடங்குவர்.
வெளி இணைப்புகள்
பகுப்பு:துடுப்பாட்ட அணி தலைவர்கள் பட்டியல்
மார்வெல் திரைப் பிரபஞ்சம்: முதலாம் கட்டம்
மார்வெல் திரைப் பிரபஞ்சம்: முதலாம் கட்டம் என்பது மார்வெல் வரைகதை வெளியீடுகளில் தோன்றும் கதாபாத்திரங்களை அடிப்படையாக கொண்டு மார்வெல் இசுடியோசு நிறுவனம் தயாரித்த அமெரிக்க நாட்டு மீநாயகன் திரைப்படங்களின் வரிசையாகும்.
இந்த கட்டம் 2008 இல் அயன் மேன் திரைப்பட வெளியீட்டில் தொடங்கி 2012 இல் தி அவேஞ்சர்ஸ் வெளியீட்டில் முடிந்தது. அயன் மேன் மற்றும் த இன்கிரிடிபில் ஹல்க் திரைப்படங்களில் அவி ஆராட் உடன் இணைந்து கேவின் பிகே என்பவர் ஒவ்வொரு படத்தையும் தயாரிக்க, அத்துடன் கலே அன்னே கார்டு என்பவர் ஹல்க் 2 தயாரித்துள்ளார். இந்த முதல் கட்டத்தில் ஆறு படங்கள் வெளியாகி உலகளாவில் வசூல் ரீதியாக $3.8 பில்லியனுக்கும் மேல் வசூலித்து, நேர்மறையான விமர்சனங்களை பெற்று வெற்றி பெற்றது.
நடிகர் சாமுவேல் எல். ஜாக்சன் என்பவர் ஐந்து படங்களில் நடித்தார் அல்லது கௌரவத் தோற்றத்தில் நடித்தார். அதே சமயம் ராபர்ட் டவுனி ஜூனியர், கிறிஸ் எவன்ஸ், மார்க் ருஃப்பால்லோ, கிறிஸ் ஹெம்ஸ்வர்த், ஸ்கார்லெட் ஜோஹான்சன் மற்றும் ஜெரமி ரெனர் ஆகியோர் பல படங்களில் நடிக்க ஒப்பந்தம் செய்யப்பட்டனர்.
மார்வெல் இசுடியோசு அவர்களின் மார்வெல் 'ஒன்-சாட்சு' திட்டத்திற்காக மார்வெல் திரைப் பிரபஞ்சத்தை விரிவுபடுத்த மூன்று குறும்படங்களை உருவாக்கியது, அதே நேரத்தில் ஒவ்வொரு திரைப்படமும் டை-இன் அல்லது வரைகதை புத்தகங்கள் மற்றும் நிகழ்பட ஆட்டங்களில் இருந்து தழுவல் பெற்றன. இந்த மார்வெல் திரைப் பிரபஞ்சம்: முதலாம் கட்டம், இரண்டாம் கட்டம் மற்றும் மூன்றாம் கட்டம் ஆகியவை தி இன்பினிட்டி சாகாவாக உருவாக்கப்பட்டது என்பது குறிப்பிடத்தக்கது.
வளர்ச்சி
நவம்பர் 2005 இல் நியூ லைன் சினிமாவிலிருந்து அயர்ன் மேனின் திரைப்பட உரிமையை மார்வெல் பெற்றது. பின்னர் பிப்ரவரி 2006 இல் யுனிவர்சல் இசுடியோசில் இருந்து ஹல்க்கின் திரைப்பட உரிமையைப் பெற்றதாக அறிவித்தது. அதற்கு ஈடாக த இன்கிரிடிபில் ஹல்க்கின் விநியோக உரிமையை யுனிவர்சல் இசுடியோசு என்ற நிறுவனம் உரிமையாக்க அனுமதித்தது.
ஏப்ரல் 2006 இல் தோர் திரைப்படத்தை மார்வெல் இசுடியோசு தயாரிப்பாக அறிவிக்கப்பட்டது. அத்துடன் லயன்ஸ் கேட் என்டேர்டைன்மென்ட் நிறுவனத்திடமிருந்து பிளாக் விடோவ் உரிமையையும் பெறப்பட்டது.
கேவின் பிகே என்பவர் மார்ச்சு 2007 இல் அயன் மேன் திரைப்பட படப்பிடிப்பின் போது மார்வெல் இசுடியோசின் தயாரிப்புத் தலைவராக நியமிக்கப்பட்டார். மே 2008 இல் அயன் மேன் படம் வெளியாகி மாபெரும் வெற்றி பெற்றது. இதன் வெற்றியை தொடர்ந்து அயர்ன் மேன் 2 7 மே 2010 அன்று வெளியிடப்படும் என்று மார்வெல் அறிவித்தது, அதைத் தொடர்ந்து தோர் (6 மே 2011), கேப்டன் அமெரிக்கா: முதல் அவெஞ்சர் (22 ஜூலை 2011) மற்றும் அயர்ன் மேன், தி ஹல்க், கேப்டன் அமெரிக்கா மற்றும் தோர் ஆகியவற்றைக் கொண்ட தி அவேஞ்சர்ஸ் என்ற குழு படம் 4 மே 2012 இல் வெளியானது.
மேற்கோள்கள்
+
பெ. கருணாகரன்
thumb|right|பெ. கருணாகரன் '''பெ. கருணாகரன்''' (பிறப்பு: சூலை 15, 1965) என்பவர் தமிழக எழுத்தாளர் மற்றும் கவிஞர். கடலூர் மாவட்டத்திலுள்ள விருத்தாசலம் எனும் ஊரில் பிறந்த இவர் இங்குள்ள திரு கொளஞ்சியப்பர் அரசினர் கலைக்கல்லூரியில் இளங்கலை மற்றும் முதுகலை தமிழிலக்கியம் படித்தார். கல்லூரி நாட்களில் கவிதை, சிறுகதைகள் எழுதத் தொடங்கிய இவர் பல போட்டிகளில் கலந்து கொண்டு பரிசுகள் பெற்றுள்ளார். இவர் இதுவரை சுமார் 100 சிறுகதைகளும், 200க்கும் மேற்பட்ட கவிதைகளும் எழுதியுள்ளார். செய்தி தொடர்பான 500க்கும் மேற்பட்ட கட்டுரைகளை எழுதியுள்ளார். ஆனந்த விகடனில் மாணவப் பத்திரிகையாளராக அறிமுகமாகி, பிறகு அதே இதழின் ஆசிரியர் குழுவிலும் ஒருவராகப் பணியாற்றினார். அதன் பிறகு, கடந்த 25 ஆண்டுகளாக நக்கீரன், தினமணி, குமுதம் போன்ற பத்திரிகைகளில் பணியாற்றிய இவர் 2009ம் ஆண்டு ஜூலை மாதத்திலிருந்து புதிய தலைமுறை வார இதழில் இணையாசிரியராகப் பணியாற்றி வருகிறார்.
மேற்கோள்கள்
பகுப்பு:தமிழக எழுத்தாளர்கள் பகுப்பு: தமிழகக் கவிஞர்கள் பகுப்பு: 1965 பிறப்புகள் பகுப்பு:கடலூர் மாவட்ட நபர்கள்
ஆரளம் வனவிலங்கு சரணாலயம்
ஆரளம் வனவிலங்கு சரணாலயம் (Aralam Wildlife Sanctuary) தென்மேற்கு இந்தியாவில் கேரளாவின் வடகோடியில் அமைந்துள்ளது. மேற்குத் தொடர்ச்சி மலைகளின் மேற்கு சரிவில் இச்சரணாலயம் 55 சதுரகிலோ மீட்டர் (21 சதுர மைல்) பரப்பளவில் பரந்து விரிந்துள்ளது. 1984 ஆம் ஆண்டு நிறுவப்பட்ட ஆரளம் சரணாலயத்தின் தலைமையகம் கண்ணூர் மாவட்டத்தின் தென்கிழக்கு பகுதியில் ஐரிட்டி நகராட்சிக்கு அருகிலும், தலசேரியிலிருந்து 35 கி.மீ. தொலைவிலும் அமைந்து உள்ளது. 11 ° 54 'மற்றும் 11 ° 59' வடக்கு அட்சரேகை மற்றும் 75 ° 47 ' மற்றும் 75 ° 57' கிழக்கத்திய எல்லை ஆகிய ஆள்கூறுகளுக்கு இடையில் இச்சரணாலயம் அமைந்துள்ளது இந்த சரணாலயத்தில் யானைகள், கரடிகள், கடமான்கள், சருகுமான் போன்ற விலங்குகள் உள்ளன.
ஆராம், கேலகம் மற்றும் கோட்டியூர் வருவாய் கிராமங்களில் இந்த சரணாலயம் பகுதி வருகிறது, கர்நாடக மாநிலத்தின் கூர்க் (குடகு) மாவட்டத்தின் காடுகளுடன் இணைந்த தொடர்ச்சியாக மேற்கு தொடர்ச்சி மலையின் வடமேற்கு சரிவுகளில் சரணாலயம் அமைந்துள்ளது.
பாதுகாக்கப்பட்ட இச்சரணாலயப் பகுதி பாலக்காட்டின் வடக்கு வனவிலங்கு வட்டப் (வடக்கு மண்டலம்) பகுதியிலுள்ள அரளம் வனவிலங்கு பிரிவின் ஒரே மலைத்தொடரான  அரளம் மலைத்தொடரைக் கொண்டுள்ளது. சரணாலயத்தின் பரப்பளவு 55 சதுர கிலோமீட்டர் (21 சதுர மைல்) ஆகும். அக்டோபர் 15, 1984 தேதியிட்ட அரசாணை எண் (பி) 300/84 / ஏ.டியின் படி இந்த சரணாலயம் 1984 இல் நிறுவப்பட்டது.
தலச்சேரி சிறப்புப் பிரிவின் ஓடந்தோடு மாலவரம் பகுதிகளிலிருந்து ஒதுக்கிய பகுதி மூலம் இச்சரணாலயம் உருவாக்கப்பட்டது. முன்னதாக இப்பகுதி தனியார் வனமாக இருந்து பின்னர் கேரள தனியார் காடுகள் சட்டம் 1971 இன் அடிப்படையில் அரசாங்கத்தால் கையகப்படுத்தப்பட்டது. சரணாலயத்தின் 32.64 சதுர கிலோமீட்டர் பரப்பளவு வனப்பகுதியிலும் 22.36 சதுர கிலோமீட்டர் பரப்பு கோட்டியூர் வனப்பகுதியிலும் அமைந்துள்ளது.
30.6.98 வரை வயநாடு வனவிலங்கு கோட்டத்தின் ஒரு பகுதியாக சரணாலயம் இருந்தது. 01.07.1998 முதல் 27.05.98 தேதியிட்ட அரசாணையின்படி தனிப்பட்ட சரணாலயமாக இயங்கத் தொடங்கியது.
முதல் மேலாண்மைத் திட்டத்தில் சரணாலயத்தின் முழுப் பகுதியும் உள்ளக மண்டலம் மற்றும் இடையக மண்டலம் என இரண்டு மண்டலங்களாகப் பிரிக்கப்பட்டன. மழைப்பொழிவு, வெப்பநிலை, ஈரப்பதம், உறைபனி மற்றும் பலகாரணிகளை இம்மண்டலங்கள் உள்ளடக்கியிருந்தன.
•சராசரி மழைப்பொழிவு: 4000 மி.மீ •வெப்பம்: 11.0°செல்சியசு முதல் 40.0°செல்சியசு •ஈரப்பதம்: 60 முதல் 100 % •காற்று: தென்மேற்கு பருவக்காற்று காலத்தில் வழக்கமான காற்று •நீர் ஆதாரம்: சீன்கன்னிப்புழா
மேற்கோள்கள்
பகுப்பு:கண்ணூர் மாவட்டம் பகுப்பு:கண்ணூர் மாவட்டத்திலுள்ள சுற்றுலாத் தலங்கள் பகுப்பு:கேரளத்தில் உள்ள காட்டுயிர் காப்பகங்கள் பகுப்பு:மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள் பகுப்பு:பாலக்காடு மாவட்டத்திலுள்ள சுற்றுலாத் தலங்கள்
சிவப்புக் கவுணி (நெல்)
சிவப்புக் கவுனி (Sivappu Kawni) தமிழக பாரம்பரிய நெல் வகைகளில் ஒன்றான இது, தமிழ்நாட்டின் சிவகங்கை மாவட்டத்தைப் பிறப்பிடமாகக் கொண்டது. தமிழகம் முழுவதும் உள்ள புன்செய், மற்றும் செம்மண் நிலப் பகுதிகளில் அதிக மகசூல் தரக்கூடிய இந்நெல் வகை, நேரடி விதைப்புக்கு ஏற்ற இந்த இரகமாகும். வறட்சி, மற்றும் வெள்ளம் போன்ற இயற்கைப் பேரிடர்களை தாங்கி வளரக்கூடிய இந்நெல் இரகம், களைகளைகளைக் கட்டுப்படுத்தும் தன்மை உடையது.
பண்புகள்
அங்கக வேளாண்மைக்கு ஏற்ற இராகமான இந்த நெல் வகை, சிவப்பு, மற்றும் கருப்பு என இருவேறு நிறங்களில் இதன் அரிசிகள் காணப்படுகிறது. ஆரோக்கியத்திற்கு ஆதாரமாக விளங்கும் இந்த அரிய வகை அரிசியில், உயிர் வளியேற்ற எதிர்ப்பொருள், (Antioxidant) மற்றும் “பூநீலம்” (Anthocyanin) போன்ற மூலப் பொருட்கள் நிறைந்துள்ளன.
சாகுபடி
140 நாட்களில் அறுவடைக்கு வரக்கூடிய இந்நெல் வகை, ஒரு ஏக்கருக்கு சுமார் 1500 கிலோவரை மகசூல் தரவல்லது. குறைந்த முதலீட்டில் அதிக இலாபம் தரக்கூடிய இந்த நெல் இரகம், பூச்சிக்கொல்லிகள், மற்றும் இரசாயன உரங்கள் தேவையில்லை.
புற இணைப்புகள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
ஆர்.ஐ.பி.டி. (திரைப்படம்)
ஆர்.ஐ.பி.டி. (ஆங்கிலம்: R.I.P.D.) இது 2013ம் ஆண்டு வெளிவந்த அமெரிக்கா இயற்கையைக் கடந்த புனைவு நகைச்சுவைத் திரைப்படம். இது பீட்டர் எம். லென்காவ் எழுதிய சித்திரக்கதை. அதை ஜெர்மன் இயக்குநரான ராபர்ட் ஷ்வென்ட்கே படமாக எடுத்திருக்கிறார். கடந்த ஜனவரியிலேயே முழுப் படமும் முடிந்துவிட்டது. சூன் 28ம் தேதி படத்தை வெளியிடுவதாக அறிவிக்கப்பட்டிருந்தாலும் சூலை 19, 2013 அன்றுதான் வெளியானது.
வெளி இணைப்புகள்
பகுப்பு:2013 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:ஆங்கிலத் திரைப்படங்கள் பகுப்பு:யுனிவர்சல் பிக்சர்ஸ் திரைப்படங்கள் பகுப்பு:பழிவாங்குதல் குறித்தான திரைப்படங்கள் பகுப்பு:அமெரிக்க நண்பர்கள் பற்றிய திரைப்படங்கள்
தகர்க்காவின் இசுபிங்சு
தகர்க்காவின் இசுபிங்சு என்பது, பண்டை எகிப்தின் 25வது வம்சத்தைச் (ஏறத்தாழ கிமு 747-656) சேர்ந்த நூபிய பாரோவான தகர்க்காவின் தலையைக் கொண்ட கருங்கல்லாலான "இசுபிங்சு" சிலை ஆகும். "தகர்க்காவின் இசுபிங்சு" தற்போது பிரித்தானிய அருங்காட்சியகத்தில் உள்ளது.
சிலை
"இசுபிங்சு"கள் மனிதத் தலையையும் விலங்கு உடலையும் கொண்ட உருவங்கள். "தகர்க்காவின் இசுபிங்சு" பாரோவான தகர்க்காவின் பெரும் அதிகாரத்தை வெளிப்படுத்துவதாக உள்ளது. இதன் தலையணியின் முன் பக்கத்தில் "யுரீயசு" எனப்படும் இரட்டை நாகத் தலைகள் உள்ளன. இது பண்டை எகிப்தில் அரச பதவிக்கு உரிய சின்னம். "இசுபிங்சின்" மார்பணியில் தகர்க்காவின் பெயர் பொறிக்கப்பட்டு உள்ளது. இச்சிலை, குஷ் காலக் கலையின் தலை சிறந்த எடுத்துக்காட்டுகளுள் ஒன்று.
இச்சிலை, நூபியாவின் (தற்போதைய சூடான்) காவாவில் உள்ள அமுன் கோயிலின் தென்கிழக்குப் பகுதிக்குக் கிழக்கில் காணப்படும் "T" கோவில் பகுதியில் அகழ்ந்து எடுக்கப்பட்டது. 1930களில் ஆக்சுபோர்டு பல்கலைக்கழகத் தொல்லியல் குழுவினர் நடத்திய அகழ்வாய்வின் போதே இது கிடைத்தது. இந்தக் கற்கோயில் கிமு 683ல் தகர்க்காவினால் தொடங்கப்பட்டது.
பிரித்தானிய அருங்காட்சியகத்தில் உள்ள முக்கியமான தொல்பொருட்களில் ஒன்றான இது, பிபிசி வானொலியில் ஒலிபரப்பான "100 பொருட்களில் உலக வரலாறு" என்னும் தொடரில் 22வது பொருளாக இடம்பெற்றது.
இவற்றையும் பார்க்கவும்
ஆட்டின் வடிவில் அரசர் தகர்க்காவைப் பாதுகாக்கும் அமுன் கடவுட் சிலைகள்
வெளியிணைப்புகள்
பகுப்பு:பண்டை எகிப்தியச் சிற்பங்கள் பகுப்பு:பிரித்தானிய அருங்காட்சியகத்தில் உள்ள தொல்பொருட்கள்
பெரிய ஜிம்பாப்வே
பெரிய ஜிம்பாப்வே என்பது ஜிம்பாப்வேயின் தென்கிழக்கு மலைகளில் முடிரிக்வே ஏரி மற்றும் மஸ்விங்கோ நகரத்திற்கு அருகிலுள்ள ஒரு பாழடைந்த நகரம் ஆகும். இது நாட்டின் பிற்பகுதியில் இரும்பு யுகத்தின் போது ஜிம்பாப்வே இராச்சியத்தின் தலைநகராக இருந்தது. நகரத்தின் கட்டுமானம் 11 ஆம் நூற்றாண்டில் தொடங்கி 15 ஆம் நூற்றாண்டில் கைவிடப்படும் வரை தொடர்ந்தது. இந்த மாளிகைகள் மூதாதையர் ஷோனாவால் அமைக்கப்பட்டன. கல்லால் ஆன இந்த நகரம் 7.22 சதுர கிலோமீட்டர் (1,780 ஏக்கர்) பரப்பளவில் உள்ளது, அதன் உச்சத்தில், இந்த நகரம் 18,000 மக்கள் வரை மக்கள் தொகையை கொண்டு இருந்திருக்கலாம். இது யுனெஸ்கோவால் உலக பாரம்பரிய தளமாக அங்கீகரிக்கப்பட்டுள்ளது.
வரலாறு
கிரேட் ஜிம்பாப்வே உள்ளூர் மன்னருக்கு அரச அரண்மனையாக பணியாற்றியதாக நம்பப்படுகிறது. எனவே, இது அரசியல் அதிகாரத்தின் இடமாக பயன்படுத்தப்பட்டிருக்கும். இந்த மாளிகையின் மிக முக்கியமான அம்சங்களில் அதன் சுவர்கள் இருந்தன, அவற்றில் சில ஐந்து மீட்டர் உயரத்திற்கு மேல் இருந்தன. இவை காரைகள் (உலர்ந்த கல்) இல்லாமல் கட்டப்பட்டன. இறுதியில், நகரம் கைவிடப்பட்டு அழிந்து போனது. கிரேட் ஜிம்பாப்வே இடிபாடுகள் பற்றி முதன்முதலில் எழுதப்பட்ட குறிப்பு 1531 ஆம் ஆண்டில் நவீன மொசாம்பிக் கடற்கரையில் சோபாலாவின் போர்த்துகீசிய படைப்பிரிவின் கேப்டன் விசென்ட் பெகாடோ என்பவரால் சிம்பாவோ என பதிவு செய்யப்பட்டது.
ஐரோப்பியர்களின் முதல் உறுதிப்படுத்தப்பட்ட வருகைகள் 19 ஆம் நூற்றாண்டின் பிற்பகுதியில் நடந்தது. இந்த தளத்தின் விசாரணைகள் 1871 இல் தொடங்கின. பின்னர், இந்த நினைவுச்சின்னம் தொல்பொருள் உலகில் சர்ச்சைக்குரியதாக இருந்தது, ரோடீசியா அரசாங்கத்தால் தொல்பொருள் ஆராய்ச்சியாளர்களுக்கு அரசியல் அழுத்தம் கொடுக்கப்பட்டது. கிரேட் ஜிம்பாப்வே பின்னர் ஜிம்பாப்வே அரசாங்கத்தால் ஒரு தேசிய நினைவுச்சின்னமாக ஏற்றுக்கொள்ளப்பட்டது, மேலும் நவீன சுதந்திர அரசு அதற்கு பெயரிடப்பட்டது. கிரேட் என்ற சொல் இந்த தளத்தை பல நூற்றுக்கணக்கான சிறிய இடிபாடுகளிலிருந்து வேறுபடுத்துகிறது, இப்போது இது "ஜிம்பாப்வேஸ்" என்று அழைக்கப்படுகிறது, இது ஜிம்பாப்வே ஹைவெல்ட் முழுவதும் பரவியுள்ளது. ஆப்பிரிக்காவின் தெற்குப் பகுதிகளில் சிம்பாப்வேயில் பம்பூசி மற்றும் மொசாம்பிக்கில் மன்யிகேனி போன்ற 200 தளங்கள் உள்ளன. இந்த நினைவுச் சின்னங்கள், காரை இல்லாத சுவர்களுடன் உள்ளன; கிரேட் ஜிம்பாப்வே இவற்றில் மிகப்பெரியது.
கிரேட் ஜிம்பாப்வே பல்கலைக்கழகம்
21 ஆம் நூற்றாண்டின் முற்பகுதியில், சிம்பாப்வே அரசாங்கம் இடிபாடுகளுக்கு அருகில் ஒரு பல்கலைக்கழகத்தை உருவாக்க ஒப்புதல் அளித்தது. இந்த பல்கலைக்கழகம் ஒரு கலை மற்றும் கலாச்சார அடிப்படையிலான பல்கலைக்கழகமாகும், இது நினைவுச்சின்னங்களின் வளமான வரலாற்றிலிருந்து பெறப்படுகிறது. உலகமயமாக்கல் காரணமாக இருண்ட எதிர்காலத்தை எதிர்கொண்டிருந்த இந்த நாட்டின் வளமான வரலாற்றைப் பாதுகாப்பதற்காக இந்த பல்கலைக்கழகம் உருவாக்கப்பட்டது. பல்கலைக்கழக மையம் நகர மையம் மற்றும் மஷாவாவில் உள்ள மற்ற வளாகங்களுடன் நினைவுச்சின்னங்களுக்கு அருகில் உள்ளது. வளாகங்களில் ஹெர்பெட் சிட்டெபோ சட்டப் பள்ளி, ராபர்ட் முகாபே கல்விப் பள்ளி, கேரி மாகட்ஸைர் வேளாண்மை மற்றும் இயற்கை அறிவியல் பள்ளி, சைமன் முசெண்டா கலை சார்ந்த பள்ளி மற்றும் முன்ஹுமுதாபா வர்த்தகம் சார்ந்த பள்ளி ஆகியவை அடங்கும்.
மேற்கோள்கள்
பகுப்பு:சிம்பாப்வே
திருப்புத்தூர் திருத்தளிநாதர் கோயில்
திருப்புத்தூர் திருத்தளிநாதர் கோயில் தேவாரப் பாடல் பெற்ற தலங்களில் பாண்டிய நாட்டுத் தலங்களில் ஒன்றாகும். சம்பந்தர், அப்பர் ஆகியோரின் பாடல் பெற்ற இத்தலம் தமிழ்நாடு , சிவகங்கை மாவட்டம் ,திருப்பத்தூரில் மதுரை-காரைக்குடி அல்லது மதுரை-புதுக்கோட்டை சாலையில் அமைந்துள்ளது. மதுரையிலிருந்து 62 கிமீ தொலைவில் இக்கோயில் உள்ளது. இத்தலத்தில் பெருமான் ஆடியருளிய கௌரி தாண்டவத்தைக் கண்டு இலட்சுமி வழிபட்டார் என்பது தொன்நம்பிக்கை.
திருப்புத்தூர் பெயர்க் காரணம்
திருப்புத்துரின் புராண பெயர் கொன்றைவனம். இவ்வூர் பல ஆயிரம் ஆண்டுகளுக்கு முன் சரக்கொன்றை மரங்கள் நிறைந்த கொன்றை வனமாக திகழ்ந்துள்ளது. தவம் செய்வதற்கு ஏற்ற பூமியாக சிறந்த தவநிலையுடைய இடம் என்ற பேறுபெற்ற ஸ்தலமாக இருந்துள்ளது. இதனை தொடர்ந்து எண்ணற்ற முனிவர்களும் சாதுக்களும் இவ்வூரில் தொடர்ந்து தவம் செய்து வந்துள்ளனர். முனிவர்களும் சாதுக்களும் பல ஆண்டுகள் ஒரே இடத்தில் அசையாது அமர்ந்து தவம் செய்தமையால் அவர்களை சுற்றி கரையான் புற்று ஏற்பட்டுள்ளது. இதனால் இவ்விடம் முழுவது பல புற்றுகள் காணப்பட்டுள்ளது. ஆகையால் பொதுமக்கள் இவ்விடத்தை புத்தூர் என அழைக்க ஆரம்பித்து நாளடைவில் திரு என்ற அடைமொழி சேர்ந்து திருப்புத்தூர் என்று  பெயர் வழங்கப்பட்டுள்ளது.
கோயில் அமைப்பு
இக்கோயில் ராஜகோபுரம், பிரகாரங்கள், முன்மண்டபம், அர்த்தமண்டபம், கருவறை ஆகியவற்றைக் கொண்டுள்ளது. கருவறைக்கு முன்புள்ள மண்டபத்தில் ராமர், சீதை, லட்சுமணர், யோகநாராயணர், ஸ்ரீதேவி, பூமிதேவி, ஞானசம்பந்தர், திருநாவுக்கரசர், சுந்தரர், மாணிக்கவாசகர், நடராஜர்-சிவகாமி, சந்திரசேகரர் ஆகியோரின் திருமேனிகள் உள்ளன.
முன்மண்டபம்
முன்மண்டபத்தில் ஞானசம்பந்தர், நாவுக்கரசர், சுந்தரர், மாணிக்கவாசகர், பிள்ளையார், பொல்லாப்பிள்ளையார், வள்ளி தெய்வானையுடன் கூடிய சுப்பிரமணியர், பைரவர், சூரியதேவர், சரஸ்வதி, லட்சுமி, சந்திரன் ஆகியோர் காணப்படுகின்றனர். இந்த மண்டபத்தில் உள்ள ஆடல்வல்லான் சன்னதியின் தூண்கள் கலை வேலைப்பாடுகளுடன் உள்ளன.
உட்பிரகாரம்
உட்பிரகாரத்தில் 63 நாயன்மார்கள், 27 நட்சத்திரங்கள், வீரபத்திரர், பிராமி, மகேஸ்வரி, கௌமாரி, வைஷ்ணவி, வராகி, இந்திரானி, சாமுண்டி, விநாயகர், சேஷ்டாதேவி, பிரகார விநாயகர், வர்ணலிங்கம் ஆகியவை உள்ளன. அப்பிரகாரத்தில் கருவறைக்குப் பின்னர் சரக்கொன்றை மரம் உள்ளது. அருகே வால்மீகி தவமிருந்ததாக ஒரு இடம் குறிப்பிடப்பட்டுள்ளது. அடுத்து அகத்திய முனிவர் பூசை செய்த அகத்தியலிங்கம் ஒரு சன்னதியில் உள்ளது. தொடர்ந்து உட்பிரகாரத்தில் யோகநரசிம்மப்பெருமாள், சண்டிகேஸ்வரர், விஷ்ணுதுர்க்கை ஆகியோர் உள்ளனர்.
வெளிப்பிரகாரம்
வெளிப்பிரகாரத்தில் வள்ளிதெய்வானையுடன் கூடிய சுப்பிரமணியர் சன்னதியும், வன்னிமர விநாயகர் சன்னதியும் உள்ளன. அதே பிரகாரத்தில் யோக பைரவர் சன்னதியும், திருநாகேஸ்வரர் சன்னதியும் உள்ளன. அதற்கடுத்து சிவகாமி அம்மன் சன்னதி உள்ளது.
ஆலயச் சிறப்பு
இங்கு உறைந்திருக்கும் இறைவன் புத்தூரீசர் என்றும் திருத்தளிநாதர் என்றும் அழைக்கப்படுகின்றார். அன்னை சிவகாமி அம்பாளாக, சௌந்தரநாயகியாக அருள் பாலிக்கிறார்.
கௌரி தாண்டவத்திருத்தலம்
திருத்தளிநாதர் இங்கு எழுந்தருள முக்கியக் காரணம் அன்னை ஸ்ரீ மகாலட்சுமி ஆவார். ஈசனாகிய இறைவன் பல்வேறு தாண்டவங்களை நிகழ்த்தினான். அவற்றில் கௌரி தாண்டவமும் ஒன்று. அதனைக் காண விரும்பிய ஸ்ரீ மகாலட்சுமி இறைவனை நோக்கிக் கடுந்தவம் புரிந்தார். அவருக்கு இறைவன் காட்சி தந்து, கௌரி தாண்டவம் ஆடிக்காட்டிய இடமே இவ்வாலயமாகும். அதனால் தான் திரு (மகாலட்சுமி) வழிபட்ட ஆலயம் என்னும் பொருள் தரும்படியாக இவ்வாலயம் 'திருத்தளிநாதர்' ஆலயம் என்று அழைக்கப்படுவதாகத் தலபுராணம் கூறுகின்றது. இங்குள்ள ஸ்ரீ மகாலட்சுமியை வணங்குபவர்களுக்கு வளமும், நலமும் கிட்டும் என்பது நம்பிக்கையாகும்.
திருப்புத்தூர் திருத்தாண்டகம்
எண்சீர் கழிநெடிலடி ஆசிரிய விருத்தம்
(காய் காய் மா தேமா அரையடிக்கு)
என்று தொழுதேத்தி, தமது திருப்புத்தூர் திருத்தாண்டகத்தில் திருநாவுக்கரச சுவாமிகள் புகழ்ந்து பாடியுள்ளார்.
ஸ்ரீயோக பைரவர்
கிரக தோஷம் போக்கும் ஸ்ரீயோக பைரவர் (ஆதிபைரவர்)பைரவர்
இந்த பைரவர் மிக உக்ரமானவர். அவர் தம் உக்ரத்தைக் குறைக்க, வேறு எந்த ஆலயத்திலும் இல்லாத சிறப்பாக, அவரை சங்கிலியால் பிணைத்து வைத்துள்ளதே இதற்குச் சான்று. . பூஜை முதலியன முடிந்த பிறகு அவர் அமர்ந்திருக்கும் பகுதிக்கு ஆலய அர்ச்சகர்களே கூட செல்ல மாட்டார்கள். அந்த அளவிற்கு உக்கிரமானவர்.
தேய்பிறை அஷ்டமி அன்று இவருக்கு வடை மாலை சாற்றி வழிபடுகின்றனர். ராகுகாலம் போன்ற நேரங்களிலும் இவருக்கு சிறப்பு வழிபாடு செய்யப்படுகின்றது. சத்ரு தொல்லை, ஏவல், பில்லி, சூனியம், காரியத்தடை, திருமண எதிர்ப்பு போன்றவை விலக இவரை வழிபடுதல் சிறப்பு. அதற்காக சிறப்பு ஹோமங்களும் அர்ச்சனை வழிபாடுகளும் இவ்வாலயத்தில் செய்யப்படுகின்றன.
ஒவ்வொரு கிரகப்பெயர்ச்சியின்போதும் எல்லா ராசிகளுக்கும், குறிப்பாக பாதிக்கப்படும் ராசிக்காரர்கள் ஸ்ரீபைரவரைச் சரணடைந்து வழிபட அவரின் கடைக்கண் பார்வை பட்டு வாழ்வில் எல்லா வளமும் பெறலாம்!
தேரோட்டம்
2015ஆம் ஆண்டு வைகாசி விகாசத் தேரோட்டம் 31.5.2015 மாலை சிறப்பாக நடைபெற்றது. :மூன்று தேர்களில் முறையே விநாயகரும், சிவபெருமானும், அம்மனும் வீற்றிருந்து பக்தர்களுக்கு அருள்பாலித்தனர். தேரோட்டத்தில் இதில் ஏராளமான பக்தர்கள் கலந்துகொண்டனர்.
வெளி இணைப்புகள்
பகுப்பு:தேவாரம் பாடல் பெற்ற சிவன் கோயில்கள் பகுப்பு:சிவகங்கை மாவட்டத்திலுள்ள சிவன் கோயில்கள்
தாண்டலம் போரைடு
தாண்டலம் போரைடுகள் (Tantalum borides ) என்பவைகள் தாண்டலம் மற்றும் போரான் தனிமங்களின் சேர்மங்களாகும். உச்ச அளவு கடினத்தன்மை பெற்றிருப்பதன் காரணமாக இச்சேர்மங்கள் முக்கியத்துவம் பெறுகின்றன.
TaB படலம் மற்றும் TaB2 படிகம் ஆகியவற்றின் கடினத்தன்மை அளவு ~30 கிகாபா என விக்கர்சு கடினத்தன்மை சோதனை முடிவுகள் தெரிவிக்கின்றன. இத்தகையச் சேர்மங்கள் 700 0 செ வெப்பநிலைக்கு கீழான ஆக்சிசனேற்றம் மற்றும் அமிலங்களால் அரிக்கப்படாமல் நிலைப்புத் தன்மை கொண்டிருக்கின்றன
பண்புகள்
பல இருபோரைடுகள் (AlB2, MgB2) போலவே TaB2 சேர்மமும் அறுகோணப் படிக அமைப்பையே கொண்டுள்ளது. . சில போரைடுகளின் இடக்குழுக்கள் இங்கு தரப்படுகின்றன. TaB – நேர்சாய்சதுரப் படிகம், தாலியம்(I) அயோடைடு –வகை Cmcm, Ta5B6 Cmmm வகை, Ta3B4 Immm வகை, அறுகோண அலுமினியம் இருபோரைடு, P6/mmm வகை என்ற இடக்குழுக்களில் இடம்பெற்றுள்ளன.
தயாரிப்பு
மண்டல உருக்குப் படிகமாக்கல் செயல்முறையில் 6 செ.மீ நீளமும் 1 செ.மீ விட்டமும் கொண்டுள்ள ஒற்றைப் படிகங்கள் தயாரிக்கப்படுகின்றன. -TaB, Ta5B6, Ta3B4 or TaB2
540 முதல் 800 0 செ வெப்பநிலை அளவுகளில் TaCl5-BCl3-H2-Ar என்ற வாயுக் கலவையில் இருந்து தாண்டலம் போரைடு படலங்களை படிவுகளாக்க முடியும். 600 0 செ அளவுக்கு அதிகமான வெப்பநிலையில், ஆதார வளிமத்தின் வளிமப் பாய்வு வீதம் (BCl3/TaCl5) ஆறு எனவுள்ள போது ஒற்றைத் தறுவாய் TaB2 சேர்மத்தையும் ஒற்றைத் தறுவாய் TaB BCl3/TaCl5 = 2–4 மற்றும் 600–700 0 செ வெப்பநிலையிலும் உருவாகின்றன.
மேற்கோள்கள்
பகுப்பு:தாண்டலம் சேர்மங்கள் பகுப்பு:போரைடுகள் பகுப்பு:மீகடினப் பொருட்கள்
ஜோ ஜோனஸ்
ஜோசப் ஆடம் "ஜோ " ஜோனஸ்  (ஆகஸ்ட் 15, 1989 அன்று பிறந்தவர்) ஒரு அமெரிக்க பாடகர், இசைக்கலைஞர் மற்றும் நடிகர். அவரும் அவரது இரண்டு சகோதரர்களான நிக் மற்றும் கெவின் ஆகியோரும் உருவாக்கிய பாப்-ராக் பேண்ட் ஜோனஸ் பிரதர்ஸில் தனது தம்பி நிக்குடன் சேர்ந்து முன்னணி பாடகராக இருக்கிறார். தற்போது டிஸ்னி சேனல் அசல் தொடரான ஜோனஸில் ஜோசப் லூகாஸாக நடிக்கிறார்.
பின்னணி
ஜோசப் ஆடம் ஜோனஸ் காசா கிராண்டி, அரிசோனாவில், முன்னாள் அடையாள மொழி ஆசிரியரும், பாடகருமான டினைஸ் மற்றும் பாடலாசிரியர், இசைக்கலைஞர் மற்றும் அசெம்பிளீஸ் ஆஃப் கோட் தேவாலய முன்னாள் பொறுப்பிலமர்த்தப்பட்ட அமைச்சர் பௌல் கெவின் ஜோனஸ் ஆகியோருக்கு மகனாகப் பிறந்தார்.
ஜோனஸும் அவரின் சகோதரர்களும் செரோகீ, ஐரிஷ் (அவர்களின் அம்மாவழிப் பாட்டனாரிடமிருந்து), இத்தாலியன் மற்றும் ஜெர்மன் பரம்பரையில் வந்தவர்களாவர்.
நடிப்புத் தொழில்
ஆகஸ்ட் 17, 2007 அன்று, ஜோ தனது சகோதரர்களுடன் சேர்ந்து ஹன்னா மொண்டனா வின் ஒரு அத்தியாயத்தில் கௌரவ வேடத்தில் நடித்தார். ஹை ஸ்கூல் மியூசிகல் 2 மற்றும் புதிய டிஸ்னி சேனல் நிகழ்ச்சியான ஃபினியாஸ் அண்ட் ஃபெர்ப் பின் ரகசிய தோற்றம் ஆகியவற்றுடன் பக்கம்பக்கமாகவே இந்த அத்தியாயமும் அறிமுகமாகியது. இந்த அத்தியாயமானது 10.7 மில்லியன் பார்வையாளர்கள் என்ற சாதனையுடன் அடிப்படை கேபிள் சாதனைகளை உடைத்து, அடிப்படை கேபிள் இதுவரை ஒளிபரப்புசெய்த தொடரிலேயே அதிகம் பார்க்கப்பட்ட தொடராகியது.
ஜோவும் அவரது சகோதரர்களும் கேம்ப் ராக் எனப்படும் டிஸ்னி சேனலின் அசல் திரைப்படத்தைப் படம்பிடித்தனர், அதில் அவர்கள் "கனெக்ட் திரீ" எனப்படும் பேண்டை நடத்துகிறார்கள். "ஷேன் கிரே" என்னும் முதன்மைப் பாடகரின் கதாப்பாத்திரத்தில் முதன்மையான ஆண் கதாப்பாத்திரமாக ஜோ நடிக்கிறார்; நிக் "நேட்" என்னும் கிட்டார் கலைஞராகவும் மற்றும் கெவின் "ஜேசன்" என்னும் மற்றொரு கிட்டார் கலைஞராகவும் நடிக்கின்றனர். திரைப்படத்தின் ஒலித்தடம் ஜூன் 17, 2008 அன்று வெளியிடப்பட்டது.
யதார்த்தமான குறுந்தொடர், Jonas Brothers: Living the Dream, டிஸ்னி சேனலில் மே 16, 2008 அன்று முதன்முதலில் ஒளிபரப்பப்பட்டது. செப்டம்பர் 5, 2008 வரை வந்த நிகழ்ச்சியானது லுக் மீ இன் தி ஐஸ் டூரில் சகோதரர்களின் நேரடிநிகழ்ச்சிகளை ஆவணப்படுத்தியது. அந்தப் பெயரானது பேண்டின் "வென் யு லுக் மீ இன் தி ஐஸ்" என்ற வெற்றிப்பாடலின் தாக்கமாக இருந்தது.
ஜோ தனது மூன்று சகோதரர்கள் கெவின், நிக் மற்றும் ஃபிராங்கியுடன் சேர்ந்தும் ஜோனஸ் எனப்படும் அவர்களின் சொந்த டிஸ்னி சேனல் அசல் தொடரில் நடிக்கிறார், அதன் படப்பிடிப்பை நிறைவுசெய்துவிட்டார்கள், இப்போது டிஸ்னி சேனலில் சனிக்கிழமைகளில் இரவு 8 மணிக்கு ஒளிபரப்பாகின்றது.
ஜோ ஜோனஸ் டல்லஸில் திறமைகாண் சோதனைகளின்போது, அமெரிக்கன் ஐடலி ன் ஒரு அத்தியாயத்தில் கௌரவ நீதிபதியாக இருந்தார்.
தனிப்பட்ட வாழ்க்கை
2006 இல், ஜோனஸ் மிச்சல்கா தனது மைஸ்பேஸ் வலைப்பதிவில் உறுதிப்படுத்தியது போல பாப்-ஜோடி 78வயலெட்டின் ஏ.ஜே மிச்சல்காவுடன் டேட்டிங் செய்தார்.
2008 இல், ஜோனஸ் கண்ட்ரி பாப் பாடகர் டெய்லர் ஸ்விஃப்ட்டுடன் உயர்வான தொடர்பில் இருந்தார். நவம்பர் 11, 2008 அன்று, தி எல்லன் டீஜெனரஸ் ஷோ வின் ஒரு நேர்காணலில், 27 வினாடி தொலைபேசி அழைப்புடன் ஜோனஸ் தன்னுடன் உறவை முறித்துக்கொண்டதாக ஸ்விஃப்ட் கூறினார். விளக்கத்தில், ஜோனஸ் தனது மைஸ்பேஸ் வலைப்பதிவில் இவ்வாறு எழுதினார் (அன்றிலிருந்து நீக்கப்பட்டுவிட்ட ஒரு இடுகையில்): "மற்ற நபர்களுடன் உள்ள உணர்வுகளைக் கலந்தாலோசிக்க நான் அழைத்தேன், இந்த உணர்வுகள் தெளிவாக பெற்றுக்கொள்ளப்படவில்லை. நான் தொலைபேசி அழைப்பை முடிவுறச் செய்யவில்லை. எனக்காக யாரோ அதை முடித்துவிட்டனர். "தொலைபேசி அழைப்புகள் மறுமுனையில் உள்ளவர்கள் பேச விரும்பினால்தான் நீடிக்கும்." மேலும், சமரசமாகும் முயற்சியில், உறவுமுறிந்ததிலிருந்து அவரை அழைக்க தாம் முயற்சித்ததாகவும், ஆனால் ஒரு பதிலுமே கிடைக்கவில்லை என்றும் ஜோனஸ் கூறுகிறார். அதே தி எல்லன் டி ஜெனரஸ் உடனான நேர்காணலில், 2008 ஆம் செப்டம்பர்/அக்டோபர் தொடக்கத்தில் பதிவு செய்யப்பட்ட ஃபியர்லெஸ்  ஆல்பத்தில் உள்ள உள்ளத்தை உருக்கும் "ஃபோரெவர் அண்ட் ஆல்வேய்ஸ்"  என்ற பாடல் ஜோனசால் உத்வேகம் பெறப்பட்டது என ஸ்விஃப்ட் தெரிவித்தார்." .
"லவ்பக்" பாடலுக்காக பேண்டின் இசை வீடியோவில் கமிலா பெல்லி நடித்த பின்னர், அவருடன் ஜோனஸ் உறவைத் தொடங்கினார். ஒன்றாக இருந்து கிட்டத்தட்ட ஓராண்டு கழித்து, இந்த ஜோடி பிரிந்துவிட்டது என அறிவிக்கப்பட்டது.
வெளி இணைப்புகள்
பகுப்பு:வாழும் நபர்கள் பகுப்பு:1989 பிறப்புகள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:கூகுள் தமிழாக்கம்-ஆங்கில இசை
காபி குழு
காபி குழு அல்லது கோப்பி குழு என்பது ஜி4 நாடுகளுக்கு ஐக்கிய நாடுகள் அவையில் நிரந்தர இடம் கொடுப்பதை எதிர்க்கும் நாடுகளின் குழுவாகும்.
கோப்பி குழு உறுப்பினர் நாடுகளின் பட்டியல்
(அடைப்புக் குறிக்குள் இருப்பவை போட்டி நாடுகள் அல்லது எதிர்க்கப்படும் நாடுகள்)
பகுப்பு:அனைத்துலக அரசியல்
திருக்குறுந்தாண்டகம்
திருக்குறுந்தாண்டகம் (Tirukkuruntantakam) என்பது வைணவ சமயத்தின் பனிரெண்டு கவிஞர்களில் ஒருவரான திருமங்கையாழ்வாரருளிய நூலாகும். இது தாண்டகம் என்ற செய்யுள் வகையைச்சார்ந்து இயற்றப்பட்டதாகும்.
பெயர்க்காரணம்
பாடலின் ஒவ்வொரு அடியும் இடையிலே தாண்டுவதை இந்தப் பாடல்களில் காணலாம். பாடலின் அகத்தே தாண்டுவது தாண்டகம். ஒவ்வொரு அடியிலும் ஆறு சீர்கள் வந்தால் அது குறுந்தாண்டகம் என்றுரைப்பர். திருக்குறுந்தாண்டகம் என்பது வைணவக்கடவுளைப் பற்றிய செய்யுளாதலால் 'திரு' என்று பெயர் தொடங்குகிறது.
நாலாயிரத்திவ்யபிரபந்தத்திரட்டில் பங்கு
இது நாலாயிரத்திவ்யப் பிரபந்தத்தில் 2032 முதல் 2051 வரையிலான பாடல்கள் இரண்டாவது ஆயிரத்தில் இடம்பெற்றுள்ளன. இதில் 20 பாடல்கள் உண்டு.
உசாத்துணை
பகுப்பு:தமிழ் இலக்கியம் பகுப்பு:நாலாயிரத்திவ்ய பிரபந்தம்